marsh-mellow/hindi_wikipedia huggingface dataset:
संकल्प एक अशासकीय संस्था है। इसकी स्थापना सन् १९८६ मे उन छात्रों को प्रोत्साहित करने के लिए किया गया, जो प्राशासनिक सेवायों की तैयारी करते है। संस्था कोचिंग, ट्रेनिंग और जानकारी ऐसे छात्रों को देता है। संस्था मानती है, कि जमीनी स्तर पर सरकारी नीतियों को पालन करने की जिम्मेदारी प्रशासनिक अधिकारियों पर होती है। इसलिए यह परिकल्पना की गयी कि ऐसे प्राशानिक अधिकारी तैयार हों जो कि राष्ट्र के लिए समर्पित हों, ईमानदार, जिम्मेदार एवं सामाजिक-वचनबद्धता पूरा करने वालें हो - इसी लक्ष्य को प्राप्त करने के लिए संकल्प की स्थापना की गई थी।

 संकल्प संस्था जो छात्रों को प्राशासनिक सेवायों की परीक्शा लिखने में प्रोत्साहित करता है 

 सेवा सम्बंधित कार्य 
 छात्रों को देश-निर्माण के लिए सिविल-सर्विसेज परीक्षा निकालने मे सहयोग करती है। 
 भारतीय संस्कृति और विचारों के बारे मे भी बताया जाता है। जिसे वे अक्षुण रख सके।
 संस्था, छात्रों को सिविल सर्विसेज परीक्षा मे सफलता हासिल करके ईमानदार, दूर दर्शिता, दृढ निश्चय, कार्य के प्रति समर्पण और भारतीय संविधान के प्रति सजग प्रहरी की तरह काम करे, कि सीख देती है। 
 वाद-विवाद प्रतियोगिता, व्यक्तित्व विकास, योग, ध्यान, समय-बचाव के बारे मे भी बताया जाता है। 
 छात्रों को प्रसिद्द सामाजिक कार्यकर्ताओं से मिलकर उनका अनुभव सीखने का मौक़ा देता है।
 ९ वे क्लास मे बच्चों का एडमिशन, मुख्या परीक्षा और साक्षात्कार के द्वारा होता है। विज्ञान, सामान ज्ञान, अंग्रेजी के विषय मे विस्तार से पढाया जाता है। मूलभूत शिक्षा के अलावा छात्रों को सिविल सर्विसेज की तैयारी कराई जाती है। 

 संकल्प संस्था छात्रों को सिविल सर्विसेज परीक्षा मे सफलता हासिल करने का प्रशिक्षण देता है

 सेवा कार्य का परिणाम 
 संस्था, कोचिंग व्यस्था उत्तरी और दक्षिणी दिल्ली के अलावा लखनऊ मे भी चलाती है जिसमे अर्थशास्त्र, राजनीति विज्ञान, भूगोल, इतिहास, विज्ञान, अदि विषयों के बारे मे प्रसिद्द शिक्षक पढाते है।
 संस्था नियमित रूप से शिविर का आयोजन स्कूल स्तर पर ९ दिनों के लिए करता है, जिसमे व्यक्तित्व विकास पर जोर दिया जाता है। इसमे छात्रों को अपने कार्य क्षेत्र के नामी-गिरामी व्यक्तियों से मिलने का मौका मिलता है, संस्था मानती है कि छात्र किताबों से ज्यादा आदर्श व्यक्तियों से मिलकर सीख सकता है।
 इसके अलावा अलग से शिविर लगाया जाता जो चार दिन का होता है जिसमे खेल, योग, ध्यान, सामाजिक गतिविधियों को प्रोत्साहित किया जाता है जो जुलाई और दिसम्बर - साल मे दो बार आयोजित होता है।
 २००८ तक संस्था से पढ़े हुए १३६० छात्रों ने सिविल सर्विसेज मे सफलता हासिल किए है। 
 २९ दिन का व्यक्तित्व विकास कैम्प का आयोजन किया जिसमे २००० छात्र लाभान्वित हुए है।
 १४ दिन का सामाजिक कैम्प का आयोजन किया गया जिसमे १७०० छात्र लाभान्वित हुए है। 
 ३,००० सिविल सर्विसेज तैयारी करने वाले छात्रों के लिए साक्षात्कार का व्यस्था किया। जिसमे १३५० छात्रों ने सिविल सर्विसेज परीक्षा मे सफलता हासिल की।
 सम्यक दृष्टि पत्रिका निकाली जाती है। 

 बाहरी कड़ियाँ 
 संक्ल्प का जालघर

श्रेणी:भारत की अशासकीय संस्थाएँ
संकल्प सन्देश साप्ताहिक भारत में प्रकाशित होने वाला हिंदी भाषा का एक समाचार पत्र (अखबार) है। 
इन्हें भी देखें
भारत में प्रकाशित होने वाले समाचार पत्रों की सूची
सन्दर्भ

 बाहरी कड़ियाँ 
 .. -          
   -    -      
 .  -      110   

श्रेणी:भारत में प्रकाशित होने वाले समाचार पत्र
श्रेणी:हिंदी भाषा के समाचार पत्र
संकल्प सन्देश भारत में प्रकाशित होने वाला हिंदी भाषा का एक समाचार पत्र (अखबार) है। 
इन्हें भी देखें
भारत में प्रकाशित होने वाले समाचार पत्रों की सूची
सन्दर्भ

 बाहरी कड़ियाँ 
 .. -          
   -    -      
 .  -      110   

श्रेणी:भारत में प्रकाशित होने वाले समाचार पत्र
श्रेणी:हिंदी भाषा के समाचार पत्र
संकल्पनात्मक अभिकल्प या संकल्पनात्मक डिजाइन ( ), डिजाइन प्रक्रिया का आरम्भिक चरण है जिसमें किसी वस्तु के कार्यों एवं आकाररूप की मोटी रूपरेखा बनायी जाती है।  संकल्पनात्मक डिजाइन में लोगों की आवश्यकता को समझना पड़ता है, और उन आवश्यकताओं की पूर्ति उत्पाद, सेवा या प्रक्रम द्वारा कैसे किया जाय- यह सोचना पड़ता है। सम्कल्पनात्मक डिजाइन के मुख्य औजार हैं- संकल्पनात्मक स्केच तथा मॉडल .

श्रेणी:डिज़ाइन
सङ्कल्पसूर्योदय महान दार्शनिक कवि वेङ्कटनाथ वेदान्त देशिक द्वारा रचित एक उच्च कोटि का आद्योपान्त विशुद्ध रूपक कथात्मक नाटक है। यह वेदान्त दर्शन और वैष्णव धर्म के विशिष्टाद्वैतवाद का प्रतिपादक नाटक है, जिसे कृष्णमिश्र के प्रबोधचन्द्रोदय का एक प्रत्युत्तर कह सकते है। सुहृद भगवान का 'इसको मुक्त करूंगा' सत्य संकल्प ही इस नाटक का प्रतिपाद्य विषय है।

वेदान्तदेशिक का समय १३वीं शती का उत्तरार्ध है। वे एक महान दार्शनिक थे। यदि वेदान्त का उद्देश्य मानव को सन्मार्ग से उसके गन्तब्य पर पहुंचाना है, और उसे यात्रा और गन्तव्य के विषय में पूर्णज्ञान कराते हुए जीवन-यात्रा में उसका पथप्रदर्शन करना है, तो निश्चय ही वैष्णव आचार्य वेंकटनाथ इस नाटक की रचना करने के वास्तविक अधिकारी थे।

जनश्रुति के अनुसार यह विश्वास है, कि नाटक को लेखक ने एक रात्रि में लिखा है। जनश्रुति यह भी है कि नाटक की रचना प्रबोधचन्द्रोदय के प्रतिपक्ष में की गई थी, किन्तु दोनों लेखकों का समसामायिक होना अनैतिहासिक है। नाटक रचना का स्थान श्रीरंगम है। नाटक की रचना मलिककाफूर के दक्षिण आक्रमण के पहिले हुई होगी।

संकल्पसूर्योदय की प्रस्तावना के अनुसार वेङ्कटनाथ अनन्त सूरि के पुत्र थे, जो कांची में रहते थे।

नाटक का संक्षिप्त कथासार
संकल्पसूर्योदय में दस अङ्क हैं जिसमें देहधारियों के गुण, रूप, विवेक, सुमति, व्यवस्थादि और मोह, दुर्मति, लोभ आदि पात्र रूप से कल्पित किये गये हैं। इनमें विवेक और सुमति आदि सात्विक गुण हैं और मोह एवं दुर्मति तामस तथा राजस गुण हैं। परत्पर शुद्धाशुद्ध आदि का विवेचन रूप विवेक इसका धीरोदात्त नायक हैं। 'पुरूष का संसार से छुटकारा' नायक का अभीष्ट प्रयोजन है। संसारिक ताप से अत्यन्तद मनुष्य शरीर की रक्षा का इच्छुक, विवेक, नायिका सुमति आदि को साथ लेकर पुरूष में सांसारिक विषय सुखों की विरक्ति पैदा कर उसे समाधि में लगाने का प्रयत्न करता है। मोह जो प्रतिनायक है और विवेक का शत्रु है, दुर्मति पत्नी आदि सहायकों को साथ लेकर पुरूष में भौतिक सुख लोलुपता पैदा कर उसे संसार में ही अत्यन्त आसक्त रखने के लिये तत्पर होता है। अन्त में विवेक सपरिवार मोह को पराजित कर पुरूष को परब्रह्म की समाधि में स्थापित कर भगवान की कृपा से होने वाले भगवत्संकल्प के द्वारा संसारोन्मुक्त कर परब्रह्म के अनुभव रूप मोक्ष साम्राज्य को प्राप्त करता है।

नाटक के पात्र
 नायक पक्ष

विवेक -- राजा (नायक)

सुमति -- रानी

व्यवसाय -- सेनापति

तर्क -- सारथी

तर्क -- सारथी

संस्कार -- शिल्पी

दृष्टप्रत्यय -- दूत

संकल्प -- भगवददास

पुरूष -- निःश्रेयस अधिकारी

बुद्धि -- पुरूष पत्नी

विष्णुमक्ति -- भगवददासी

श्रद्धा -- सुमति की सखी

विचारणा -- सुमति की सखी

गुरू -- सिद्धान्त

शिष्य -- वाद

नारद -- देवर्षि

तुम्बुरू -- देवर्षि प्रतिनायक

महामोह -- प्रतिनायक

दुर्मति -- मोह की पत्नी

काम -- मोह का सेनानायक

क्रोघ -- मोह का सेनानायक

रति -- काम की पत्नी

वसन्त -- काम का सखा

राग, द्वैष, लोभ -- मन्त्री

नृष्णा -- लोभ की पत्नी

दभ  दर्प -- मोह के कुटुम्बी

फूहना -- दम्भ की पत्नी

भ्रसूया -- दर्प की पत्नी

स्तम्भ -- कंचुकी

संवृत्तिसत्य -- दूत

अभिनिवेश -- कोषाध्यक्ष

दुर्वासना -- कोषाध्यक्ष की पत्नी

सन्दर्भ

इन्हें भी देखें
प्रबोधचन्द्रोदय
संकल्प

बाहरी कड़ियाँ
संकल्पसूर्योदय (अंग्रेजी अनुवाद सहित)

श्रेणी:संस्कृत नाटक
संकष्टी चतुर्थी या संकटहर चतुर्थी या केवल संकष्टी हिंदू पंचांग के प्रत्येक चंद्र माह में हिंदू भगवान गणेश को समर्पित एक पवित्र दिन है। यह दिन कृष्ण पक्ष (अंधेरे पखवाड़े) के चौथे दिन पड़ता है। यदि यह चतुर्थी के दिन मंगलवार हो तो इसे अंगारकी संकष्टी चतुर्थी, अंगारकी चतुर्थी, अंगारकी और अंगारिका कहा जाता है। अंगारकी संकष्टी चतुर्थी को अत्यंत पवित्र माना जाता है।

ऐसा कहा जाता है कि इसकी शुरुआत लगभग 700 ईसा पूर्व में विश्वास के परस्पर विरोधी विचारों से संबंधित बाधा निवारण अनुष्ठान के रूप में हुई थी, जैसा कि अभिषेक महर्षि ने अपने शिष्य ऐश्वर्य को शास्त्रों से उचित कारण बताते हुए बताया था।

प्रथाएँ
संकष्टी चतुर्थी हिंदू चंद्र कैलेंडर माह की पूर्णिमा (कृष्ण पक्ष) के बाद हर चौथे दिन आती है। संकष्टी चतुर्थी के दिन भक्त कठोर व्रत रखते हैं। वे रात में गणेश जी की पूजा करने से पहले चांद के दर्शन (शुभ दर्शन) के बाद व्रत तोड़ते हैं।
अंगारकी चतुर्थी (संस्कृत में अंगारक का अर्थ है जलते हुए कोयले की तरह लाल और यह मंगल ग्रह को दर्शाता है (जिसके नाम पर मंगलवार (मंगलवार) का नाम रखा गया है)। 

अंगारकी संकष्टी चतुर्थी
अंगारकी चतुर्थी (अंगारिका चतुर्थी) मंगलवार को पड़ने वाली संकष्टी चतुर्थी है। यह सभी संकष्टी चतुर्थी दिनों में से अत्यधिक शुभ माना जाता है।
पौराणिक कथा
पृथ्वी देवी पृथ्वी के पुत्र अंगारक एक सिद्ध ऋषि और गणेश के महान भक्त थे। उन्होंने गणेश की पूजा की और उनका आशीर्वाद मांगा। माघ कृष्ण चतुर्थी (मंगलवार) को गणेश जी ने उन्हें आशीर्वाद दिया और उनसे एक इच्छा मांगी। अंगारक ने कहा कि उनकी एकमात्र इच्छा है कि उनका नाम हमेशा के लिए गणेश जी के नाम से जुड़ा रहे।

सन्दर्भ

श्रेणी:भारत में त्यौहारश्रेणी:गणेश
संकिशा अथवा संकिसा भारतवर्ष के उत्तर प्रदेश राज्य के फ़र्रूख़ाबाद जिले के पखना रेलवे स्टेशन से सात मील दूर काली नदी के तट पर, बौद्ध-धर्म स्थान है। इसका प्राचीन नाम संकाश्य है। कहते हैं बुद्ध भगवान स्वर्ग से उतर कर यहीं पर आये थे। जैन भी इसे अपना तीर्थ स्थान मानते है। यह तेरहवें तीर्थंकर विमलनाथजी का कैवल्यज्ञान स्थान माना जाता है। यह शाक्य वंशी राजा शुद्धोधन का राजधानी नगर है भगवान बुद्ध की माँ ने संकिसा में सफ़ेद हाथी के रूप में गर्भ प्रवेश का सपना देखा था। गर्भ में प्रवेश का प्रतीक राजा अशोक द्वारा बनवाया गया गजस्तंभ अभी बना हुआ है। शाक्य भिक्षु बुद्ध के गर्भ में प्रवेश को ही बुद्ध का जन्म मानते थे। 

वर्तमान संकिशा एक टीले पर बसा छोटा सा गाँव है। टीला बहुत दूर तक फैला हुआ है, और 'किला' कहलाता है। किले के भीतर ईंटों के ढेर पर बिसहरी देवी का मन्दिर है, जो बुद्ध की माता महामाया का ही एक रूप है। यहां पर सम्राट अशोक के द्वारा बनवाया गया एक स्तूप था जो कि अब एक ईंटों का ढेर बन गया है। भारतीय पुरातत्व सर्वेक्षण के द्वारा भी इसे बौद्ध स्थान ही माना गया है। इस स्थान पर किसी भी प्रकार की खुदाई या ईमारत नहीं बना सकते हैं। पास ही अशोक स्तम्भ का शीर्ष है, जिस पर हाथी की मूर्ति निर्मित है। आताताइयों ने हाथी की सूंड को तोड़ डाला है।

उत्तर प्रदेश के फ़र्रुख़ाबाद के निकट स्थित आधुनिक संकिसा ग्राम को ही प्राचीन संकिसा माना जाता है। कनिंघम ने अपनी कृति 'द एनशॅंट जिऑग्राफी ऑफ़ इण्डिया' में संकिसा का विस्तार से वर्णन किया है। संकिसा का उल्लेख महाभारत में किया गया है।

उस समय यह नगर पांचाल की राजधानी कांपिल्य से अधिक दूर नहीं था। महाजनपद युग में संकिसा पांचाल जनपद का प्रसिद्ध नगर था। बौद्ध अनुश्रुति के अनुसार यह वही स्थान है, जहाँ बुद्ध, इन्द्र एवं ब्रह्मा सहित स्वर्ण अथवा रत्न की सीढ़ियों से त्रयस्तृन्सा स्वर्ग से पृथ्वी पर आये थे। इस प्रकार गौतम बुद्ध के समय में भी यह एक ख्याति प्राप्त नगर था।

महात्मा बुद्ध का आगमन
300संकिशा में त्रायस्तिंश स्वर्ग से महात्मा बुद्ध के अवतरण का दृष्य
इसी नगर में महात्मा बुद्ध ने अपने प्रिय शिष्य आनन्द के कहने पर यहाँ आये व संघ में स्त्रियों की प्रवृज्या पर लगायी गयी रोक को तोड़ा था और भिक्षुणी उत्पलवर्णा को दीक्षा देकर बौद्ध संघ का द्वार स्त्रियों के लिए खोल दिया गया था। बौद्ध ग्रंथों में इस नगर की गणना उस समय के बीस प्रमुख नगरों में की गयी है। प्राचीनकाल में यह नगर निश्चय ही काफ़ी बड़ा रहा होगा, क्योंकि इसकी नगर भित्ति के अवशेष, जो आज भी हैं, लगभग चार मील (लगभग 6.4 कि.मी.) की परिधि में हैं। चीनी यात्री फाह्यान पाँचवीं शताब्दी के पहले दशक में यहाँ मथुरा से चलकर आया था और यहाँ से कान्यकुब्ज, श्रावस्ती आदि स्थानों पर गया था। उसने संकिसा का उल्लेख सेंग-क्यि-शी नाम से किया है। उसने यहाँ हीनयान और महायान सम्प्रदायों के एक हजार भिक्षुओं को देखा था। कनिंघम को यहाँ से स्कन्दगुप्त का एक चाँदी का सिक्का मिला था।

विशाल सिंह स्तंभ प्रतिमा
सातवीं शताब्दी में युवानच्वांग ने यहाँ 70 फुट ऊँचाई स्तम्भ देखा था, जिसे सम्राट अशोक ने बनवाया था। उस समय भी इतना चमकदार था कि जल से भीगा-सा जान पड़ता था। स्तम्भ के शीर्ष पर विशाल सिंह प्रतिमा थी। उसने अपने विवरण में इस विचित्र तथ्य का उल्लेख किया है कि यहाँ के विशाल मठ के समीप निवास करने वाले भिक्षुओं की संख्या कई हज़ार थी।

इन्हें भी देखें
 अभिधम्म दिवस
 त्रायस्तिंश
 विमलनाथ
 संकिसा बसंतपुर, फर्रूखाबाद - वर्तमान गाँव।

श्रेणी:पवित्र शहर
श्रेणी:बौद्ध तीर्थ स्थल
श्रेणी:प्राचीन भारत के नगर
संकिसा बसंतपुर फर्रुखाबाद, फर्रुखाबाद, उत्तर प्रदेश स्थित एक गाँव है।

 भूगोल 
 जनसांख्यिकी 
 यातायात 
यहां आने जाने के लिए एक मात्र साधन है सडक मार्ग। यह स्थान शहर फर्रुखाबाद से लग्भग ४५ किलोमीटर दूर है।

 आदर्श स्थल 
यहां बौद्ध धर्म का पुरातात्विक महत्व का एक स्थान भी है। दुनिया के अनेक देशों ने यहां पर बौद्ध मन्दिर तथा यात्री निवासहगृह भी बना रखे हैं। मूल बौद्ध स्थल पर सुरक्षा की दृश्टि से बाउन्ड्री करवा दी गयी है तथा कुछ सैनिक भी तैनात कर दिये हैं। यहां बौद्ध रीति से बना हुआ पक्की ईंटों का एक चबूतरा है। पास में ही एक बलुए पत्थर का स्तम्भ है। स्तम्भ के शीर्श पर हाथी बन हुआ है। सम्भवतः इसे सम्राट अशोक ने बनवाया। यह स्थान फर्रुखबाद जिले के दक्षिण-पश्चिम क्षेत्र पर पडता है। यहां वर्ष मे एक बार बुद्ध-पूर्णिमा के दिन अन्तर्राष्ट्रीय मेला लगता है। लोगों का यह विश्वास है कि तथागत बुद्ध अपने जीवनकाल में यहां अनेक बार आये।

 शिक्षा 
 सन्दर्भ 
 बाहरी कड़ियाँ 

श्रेणी:फर्रुखाबाद जिला के गाँव
संकीर्णता (बहुवचन: संकीर्णताएं ; प्राचीन यूनानी शब्द , अर्थात "संकुचन" से), रक्त वाहिका या अन्य नलीदार अंगों अथवा संरचनाओं के असामान्य संकुचन को कहते हैं। 

इसे कभी-कभार निकोचन (स्ट्रिकचर)  (जैसे कि मूत्रमार्ग निकोचन) भी कहा जाता है।

''निकुंचन (कोआर्कटेशन)''  इसका पर्यायवाची शब्द है, लेकिन इसे सामान्यतः केवल महाधमनी से संबंधित निकुंचन (एओर्टिक कोआर्कटेशन) के सन्दर्भ में ही इस्तेमाल किया जाता है।

 निदान 
नलीदार अंगों से संबंधित प्रकार की संकीर्णताएं अक्सर संकुचित रक्त वाहिकाओं के ऊपर रक्त के तीव्र प्रवाह से उत्पन्न होने वाली ध्वनि से संबंधित होती हैं। इस ध्वनि को स्टेथोस्कोप द्वारा सुना जा सकता है, लेकिन निदान की पुष्टि के लिए सामान्यतः किसी प्रकार की चिकित्सकीय इमेजिंग की आवश्यकता होती है।

 कारण 

 एथीरोस्केलेरोसिस, धमनियों में संकुचित घावों (स्टीनोटिक लीजन) को उत्पन्न करता है। 
 जन्म-दोष 
 मधुमेह
 इआट्रोजेनिक, उदाहरण माध्यमिक या विकिरण चिकित्सा
 संक्रमण
 सूजन
 इश्चेमिया
 नियोप्लाज्म - ऐसे मामलों में, स्टेनोसिस को अक्सर "घातक" या "सुसाध्य" कहा जाता है हालांकि यह विशेषता वास्तविकता में खुद सूजन को सन्दर्भित करती है।
 धूम्रपान
 यूरीट्रल
 मूत्रमार्ग

 प्रकार 
इसके परिणामस्वरूप उत्पन्न होने वाला संलक्षण, प्रभावित संरचना पर निर्भर करता है। 

वेस्क्युलर स्टेनोटिक घावों के उदाहरणों में शामिल हैं:
 आंतरायिक खंजता (क्लौडिकेशन) (परिधीय धमनी संकीर्णता)
 एनजाइना (कोरोनरी धमनी संकीर्णता)
 कारटोइड धमनी संकीर्णता जो स्ट्रोक तथा क्षणिक इशेमिक प्रकरणों को जन्म देती है।
 गुर्दे की धमनी की संकीर्णता

ह्रदय के वाल्व की संकीर्णता के प्रकार हैं:
 पल्मोनरी वाल्व संकीर्णता
 द्विकपर्दी (मिट्रल) संकीर्णता
 त्रिकपर्दी वाल्व संकीर्णता
 एओर्टिक वाल्व संकीर्णता

अन्य शारीरिक संरचनाओंअंगों की संकीर्णतानिकोचन में शामिल हैं:
 पाईलोरिक स्टेनोसिस (गैस्ट्रिक बहिर्वाह रुकावट)
 प्रतिरोधी पीलिया (पित्त नली का स्टेनोसिस)
 आंत्र बाधा
 फाइमोसिस
 जलशीर्ष (हाइड्रोसेफ़लस)
 स्टेनोजिंग टीनोसाइनोवाईटिस
 काठ, गर्भाशय ग्रीवा या वक्ष रीढ़ की हड्डी का स्टेनोसिस
 सबग्लोटिक स्टेनोसिस (एसजीएस)

 इन्हें भी देखें 
 रेस्टीनोसिस
 नलिकारोध

 सन्दर्भ 

 बाहरी कड़ियाँ 
 ट्रेकियल स्टेनोसिस का ऑडियो और वीडियो

श्रेणी:चिकित्सा संबंधी शब्द
श्रेणी:सकल विकृतिविज्ञान
संकीर्णपद दोष काव्य में एक प्रकार का वाक्य दोष है। यह दोष तब उत्पन्न होता है जब एक वाक्यांश के पद दूसरे वाक्यांश में सम्मिलित हो गये हों।
 सन्दर्भ 

श्रेणी:हिन्दी साहित्य
संकीर्तन एक प्रकार का मणिपुरी नाट्य होता है। मणिपुर की इस अनूठी सांस्कृतिक विरासत को 2013 में यूनेस्को की मानवता की अमूर्त सांस्कृतिक विरासत की प्रदर्शक सूची ( ) में अंकित किया गया था। मणिपुर के मैदानों के वैष्णव लोगों के जन्म से लेकर मृत्यु तक के जीवन के महत्वपूर्ण अवसरों को चिह्नित करने के लिए संकीर्तन किया जाता है।

'संकीर्तन' शब्द संस्कृत मूल 'कीर्तन' से निकला है, जिसका अर्थ है "प्रशंसा करना"। 'सं' शब्द सम्यक शब्द से आया है, जिसका अर्थ है "पूर्ण"।  संकीर्तन प्रायः मणिपुर के वैष्णव प्रदर्शन करते हैं। यह मणिपुर, असम तथा और अन्य स्थानों में प्रचलित है जहाँ मणिपुरी बसे हुए हैं। यह मणिपुरी उपासना की कलात्मक अभिव्यक्ति है।  इस कला में कथा गायन और नृत्य सम्मिलित हैं। यह हमेशा एक आंगन में या एक मंदिर से जुड़े मण्डप के अंदर एक मंडल (गोलाकार क्षेत्र) में प्रदर्शित किया जाता है। कलाकार गीत और नृत्य के माध्यम से कृष्ण की कहानी सुनाते हैं, उपासकों को परमात्मा से जोड़ते हैं। एक विशिष्ट प्रदर्शन में दो ढोल वादक और लगभग दस गायक-नर्तक होते हैं।

संकीर्तन जुड़े अनुष्ठान और औपचारिकताएँ कठिन हैं। दर्शकों तक को निर्धारित नियमों के अनुसार बैठाया जाता है। इसमें ढोल और झांझ जैसे संगीत वाद्ययंत्र प्रयोग किये जाते हैं। कलाकार इन वाद्ययंत्रों को बजाते हैं और साथ में नृत्य करते हैं। प्रायः कलाकार अपना जीवनकाल केवल एक ही पहलू में विशेषज्ञता प्राप्त करने में निकाल देता है।

संकीर्तन नृत्य के कई उप-रूप हैं। प्रत्येक संकीर्तन एक विस्तृत अनुष्ठान के साथ शुरू होना चाहिए, जैसे कि चन्दन, दीपक प्रज्ज्वलन, और वस्त्र अर्पण।  इसके बाद राग का जप और गुरुचंद्रिका।
इसके बाद अनुष्ठान गायन, ढोल वादन और नृत्य होते हैं। इस कला रूप में शामिल गायन भारतीय शास्त्रीय गायन का एक महत्वपूर्ण प्रकार है। संकीर्तन में लगभग 100 तालों  का उपयोग किया जाता है।

ढोल और झांझ संगीतकारों द्वारा प्रयुक्त मुख्य वाद्य यंत्र हैं। विशिष्ट समय पर, शंख बजाने वाला एक साथ दो शंख बजाता है। संकीर्तन के समय दर्शकों को अन्दर आने या बाहर जाने की अनुमति नहीं होती। संकीर्तन नृत्य एक दृश्यमान और जीवन्त कला है जो पांच शताब्दियों से समय की कसौटी पर खरी उतरी है।

सन्दर्भ

इन्हें भी देखें
मणिपुरी नृत्य
मैते संस्कृति

बाहरी कड़ियाँ
      ,    

श्रेणी:मणिपुरी संस्कृति
संकुण्ड एक प्रमुख भूमिगत जल कृत अपरदनात्मक स्थलरुप हैं।

श्रेणी:भूमिगत जल कृत स्थलाकृति
श्रेणी:भूमिगत जल कृत अपरदनात्मक स्थलरुप
400संकेत प्रक्रमण (सिग्नल प्रोसेसिंग)
यद्यपि संकेत गैर-विद्युत प्रकृति के भी हो सकते हैं किन्तु अधिकांश संकेत विद्युत संकेत होते हैं या उन्हें संवेदक (सेंसर), संसूचक (डिटेक्टर) या परिवर्तक (ट्रन्स्ड्यूसर) की मदद से विद्युत स्वरूप में बदल दिया जाता है। इसके बाद विद्युत संकेतों को अधिक उपयोगी बनाने के लिये उन्हें अनेक प्रकार से परिवर्तित एवं संस्कारित किया जाता है। इस क्रिया को संकेत प्रसंस्करण ( ) कहते हैं। 

 संकेत प्रसंस्करण आवश्यक क्यों है? 
किसी स्रोत से प्राप्त विद्युत संकेत अपने मूल रूप में उपयोग के योग्य नहीं होते हैं। उनमें तरह-तरह की कमियाँ होती हैं। जैसे संकेत का बहुत क्षीण होना या कम वोल्टेज का होना; संकेत में अत्यधिक शोर (नॉयज) होना आदि। अतः विद्युत संकेतों को अधिक उपयोगी बनाने के लिये उन्हें अनेक प्रकार से परिवर्तित किया जाता है। इस क्रिया को               संकेत प्रसंस्करण ( ) कहते हैं। 

उदाहरण के लिये किसी ईसीजी () प्रोब से प्राप्त संकेत बहुत ही कम वोल्ट का क्षीण संकेत होता है (कुछ माइक्रो-वोल्ट) जिसे उसी रूप में काम में नहीं लिया जा सकता। इसे परिवर्धित करके इसकी वोल्टता बढायी जाती है। अतः परिवर्धन () का कार्य एक संकेत प्रसंस्करण है। संकेत प्रसंस्करण का एलेक्ट्रॉनिकी में बहुत ही महत्व है। इसे एलेक्ट्रॉनिकी की आत्मा कहा जा सकता है।

इसी प्रकार किसी संकेत को समय-डोमेन से आवृत्ति-डोमेन में ट्रान्स्फार्म कर देने से उसके बारे में ऐसी जानकारी प्राप्त होती है जो समय-डोमेन में उतनी स्पष्ट नहीं होती।

विद्युत संकेतों को एक स्थान से दूसरे स्थान तक दक्षतापूर्वक एवं कम खर्च में संचारित करने के लिये भी उनका प्रसंस्करण किया जाता है - जैसे मॉडुलेशन।

 संकेत प्रसंस्करण के कुछ उदाहरण 
किसी विद्युत संकेत को आवश्यकतानुसार अनेकों प्रकार के प्रसंस्करण से गुजरना पड़ सकता है; जैसे -

 प्रवर्धक ()
 फिल्टरिंग (संकेतों का छानना) -- परम्परागत, आंकिक एवं अडेप्टिव
 कोरिलेशन ()
 भण्डारण एवं पुनः रचना ()
 किसी संकेत या सूचना से नॉएज () को छानकर अलग कर देना
 आंकड़ा सम्पीडन (डेटा कम्प्रेशन) - जैसे ऑडियो कम्प्रेशन, इमेज कम्प्रेशन, विडियो कम्प्रेशन आदि
 संकेत ट्रान्स्फार्मेशन ()
 मॉडुलेशन
 डीमॉडुलेशन
 रेखीकरण (लिनिअराइजेशन)
 कम्पन्शेशन (फीडबैक-कन्ट्रोल सिस्टम्स में) आदि

 आधुनिक समय में कुछ क्षेत्र जहाँ संकेत प्रसंस्करण का सुन्दरतम उपयोग होता है

 मोबाइल फोन
 न्वायज कैंसिल करने वाले हेडफोन
 सीडीडीवीडी प्लेयर
 आंकिक स्थिरचल कैमरा (डिजिटल स्टिल्लविडियो कैमरा)
 ईसीजी मशीन
 रेडियो टेलिस्कोप
 स्पीचहैण्डराइटिंग पहचान
 बायोमेट्रिक सुरक्षा तन्त्र

 प्रसंस्करण के प्रकार 
संकेतों का प्रसंस्करण उनके एनॉलॉग स्वरूप में ही किया जाता है तो इसे अनुरूप संकेत प्रसंस्करण (  ) कहते हैं। उदाहरण के लिये संकेतों का आवर्धन एक एनॉलॉग संकेत प्रसंस्करण है। इसके बजाय यदि संकेतों को आंकिक (डिजिटल) स्वरूप में बदलने के बाद उनपर कुछ प्रसंस्करण किया जाता है तो वह आंकिक संकेत प्रसंस्करण कहलाता है। आजकल शक्तिशाली आंकिक युक्तियों के प्रादुर्भाव के कारण आंकिक संकेत प्रसंस्करण का महत्व, दायरा और शक्ति बढती जा रही है।

इसी प्रकार, संकेतों का प्रसंस्करण समय-प्रक्षेत्र (टाइम डोमेन) में किया जा सकता है अथवा आवृत्ति-प्रक्षेत्र में।

 इन्हें भी देखें 
 आंकड़ा प्राप्ति ( )
 आंकिक संकेत प्रसंस्करण (डिजिटल सिग्नल प्रोसेसिंग)
 अनुरूप संकेत प्रसंस्करण (एनॉलॉग सिग्नल प्रोसेसिंग)
 छनित्र (फिल्टर)

श्रेणी:संचार
श्रेणी:इलेक्ट्रॉनिक्स
इलेक्ट्रॉनिकी एवं संकेत प्रसंस्करण के सन्दर्भ में, संकेत () से आशय किसी परिघटना से सम्बन्धित सूचना से है। उदाहरण के लिए, किसी विद्युत इस्तरी (प्रेस) में लगा हुआ द्विधात्विक स्ट्रिप एक संकेत प्रदान करती है कि इस्तरी का तापमान एक सीमा से अधिक है या कम। इसी संकेत के आधार पर उस इस्तरी की विद्युत सप्लाई को चालू या बन्द किया जाता है ताकि इस्तरी का ताप एक सीमा के अन्दर (अर्थात न बहुत कम, न बहुत अधिक) बनाए रखा जा सके। इसी प्रकार, टीवी का रिमोट एक संकेत पैदा करता है और उसे टिवी की ओर भेजता है जिससे टिवी के चैनेल, ध्वनि की तीव्रता आदि को नियन्त्रित किया जाता है। 

संकेत मोटे तौर पर दो रह के होते हैं, 
(१) अनुरूप संकेत या एनालॉग संकेत -- किसी तापयुग्म से प्राप्त वोल्टता एक एनालॉग संकेत है जो तापमान की सूचना देती है।
(२) अंकीय संकेत या डिजिटल संकेत -- किसी रेफ्रिजिरेटर में स्थित द्विधात्विक स्ट्रिप (बाइमेटैलिक स्ट्रिप) से एक डिजिटल संकेत मिलता है जिसका उपयोग फ्रिज को ठण्दा करने वाली प्रणाली की विद्युत शक्ति को बन्द या चालू करने के लिए किया जाता है। 

संचार, संकेत प्रसंस्करण और सामान्य रूप से विद्युत इंजीनियरी के सन्दर्भ में समय के साथ परिवर्तनशील या अवकाश के साथ परिवर्तनशील (-) कोई भी राशि संकेत () कहलाती है।

सन्दर्भ

इन्हें भी देखें
संकेतन
संकेत प्रसंस्करण ( )
संकेत विश्लेषण
संकेत रव ( )
संकेत रव अनुपात (   )
फिल्टर (संकेत प्रसंस्करण)
रेलवे संकेतक ( )
अनुरूप संकेत ( )
अंकीय संकेत ( )

श्रेणी:इलेक्ट्रॉनिक्स
श्रेणी:संकेत प्रसंस्करण

श्रेणी:संकेत
माउस एक संकेतन यंत्र है
संकेतन यंत्र ऐसा निवेश यंत्र होता है जिसके द्वारा किसी प्रयोगकर्ता को किसी संगणक (कम्प्यूटर) में एक दिक् में किसी एक बिन्दु या स्थान चुनकर उसकी सूचना देने के लिए सक्षम करा जाता है। उदाहरण के लिए माउस ऐसा एक यंत्र है जो प्रयोगकर्ता को एक द्विआयामी दिक् में एक बिन्दु चुनने देता है।, . (1998).      3   .    , 32(4), 5054. :.10.1145307710.307728, .,  , . (2011).   !     ,      .    24          -  11, 603614. :.10.11452047196.2047276

 इन्हें भी देखें 
 निवेश यंत्र
 माउस

 सन्दर्भ 


श्रेणी:संगणक निवेश यंत्र
रैखिक त्रुटि का द्वि-आयामी दृश्य, संकेतन सिद्धांत में एक महत्वपूर्ण उपाय
संकेतन सिद्धान्त ( ) संकेत के गुणों और विशिष्ट अनुप्रयोगों का विश्लेषणात्मक अध्ययन है। इसका उपयोग स्रोत संकेतन, रेखीय संकेतन, त्रुटि नियंत्रण संबंधित विषयों का पता लगाने और लिए किया जाता है। संकेतन सिद्धान्त विभिन्न वैज्ञानिक विषयों का मिश्रण है। इसका अध्ययन सूचना सिद्धांत, विद्युत अभियान्त्रिकी, गणित, भाषा विज्ञान विधियों की बनावट उद्देश्य से किया जाता है। इसका प्रयोग आम तौर पर प्रेषित आंकड़ों में त्रुटियों का पता लगाने के लिए किया जाता है ताकि इसे अधिक कुशलता से प्रसारित किया जा सके।   

इतिहास
जुलाई 1948 ई॰ में क्लाउड ई॰ शैनन ने अपनी पत्रिका संचार का गणितीय सिद्धांत (ए मैथमेटिकल थ्योरी ऑफ कम्युनिकेशन) में "संकेतन सिद्धांत की नींव रखी और इसे वैश्विक स्तर पर लोकप्रिय बनाया। इस पत्रिका मे स्रोत संकेतन, संचार और सूचना को समझने के तरीके को पूरी तरह से बदल दिया और आधुनिक सूचना प्रौद्योगिकी के विकास की दिशा निर्धारित की। शैनन के इस योगदान ने आज के डिजिटल युग की आधारशिला रखी।
प्रकार
संकेतन के चार प्रकार हैं:
स्रोत संकेतन, त्रुटि नियंत्रण, रेखीय संकेतन 
बीज संकेतन।
संकेतन सिद्धांत के अन्य अनुप्रयोग
संकेतों की बनावट इस प्रकार किया जाता है कि इसका प्रयोग सरल तरीके से किये बदलाव को पहचानाजा सके और बची हुई  थी
त्रुटियों को ठीक किया जा सके। इस प्रक्रिया में, एक ही तंत्र पर कई संकेत भेजने की क्षमता भी होती है, जिससे संचार की दक्षता और विश्वसनीयता बढ़ती है।
सन्दर्भ

श्रेणी: गणित
प्रायोगिक भाषाविज्ञान या संकेतप्रयोगविज्ञान (), भाषाविज्ञान का एक उपक्षेत्र है जिसमें इस बात का अध्ययन किया जाता है कि प्रसंग () के अनुसार अर्थ कैसे बदलते हैं।

श्रेणी:भाषा-विज्ञान
संकेन्द्रीय वृत्त वृत्त के ऐसे समूह को कहते हैं जिसके प्रत्येक सदस्य का केन्द्र एक ही बिंदु हो।

श्रेणी:ज्यामिति
श्रेणी:ज्यामितीय केन्द्र
संकेपल्लि (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है। 
200आन्ध्रप्रदेश के जिले

बाहरी कड़ियाँ
 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:कडप जिला
संकेपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है। 
300आन्ध्रप्रदेश के जिले

बाहरी कड़ियाँ

 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:अनंतपुर जिला
संकेपल्लॆ ब्राह्मणपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है। 
300आन्ध्रप्रदेश के जिले

बाहरी कड़ियाँ

 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:अनंतपुर जिला
संकेरा अतरौली, अलीगढ़, उत्तर प्रदेश स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 
 बाहरी कड़ियाँ 

श्रेणी:अलीगढ़ जिला के गाँव
संकेश्वर () भारत के कर्नाटक राज्य के बेलगाम ज़िले में स्थित एक शहर है। राष्ट्रीय राजमार्ग ४८ यहाँ से गुज़रता है।"     ,"    ,  , 2017,  9781787012394"       ,"   , 2017,  9780241332894

 इन्हें भी देखें 
 बेलगाम ज़िला

 सन्दर्भ 

श्रेणी:बेलगाम ज़िला
श्रेणी:कर्नाटक के शहर
श्रेणी:बेलगाम ज़िले के नगर